Ur gwall daol a voe evit ar gouezeleg . Niver ar ouezelegourion a yeas war ziskar e - pad an XIXvet kantved . War - gil ec ' h eas tachenn ar yezh war - zu ar c ' hornôg a - feur ma tileze ar c ' humuniezhoù gouezelek o yezh vamm , da gentañ e Uheldirioù ar reter , da heul e kreiz an Uheldirioù . Evel e Iwerzhon e tiouvered an avaloù - douar e - kreiz an XIXvet kantved hag ar c ' holera a gouezhas war kalz annezidi an Uheldirioù , ar pezh a wanaas c ' hoazh o foblañs . Harlu an dud a zisoc ' has war an naonegezh , ar marv hag un eil prantad divroañ pa yae kuit ar familhoù unan hag unan . Kalz bugale ha tud kozh a varvas .